
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μερική τροποποίηση του Οργανισμού Εσωτερι¬ 
κής Υπηρεσίας του Δήμου Πειραιά. 

2 

Μεταβίβαση αρμοδιοτήτων στον Περιφερειακό 
Σύμβουλο Κωνσταντίνο Βενετίδη. 

3 

Καθιέρωση υπερωριακής εργασίας (απογευματι¬ 
νής, νυχτερινής, εξαιρέσιμων ημερών και Κυρια¬ 
κών) για πέντε (5) άτομα του Τμήματος Συγκοινω¬ 
νιακών έργων της Δ/νσηςΤεχνικών Έργων της ΠΕ 
Φλώρινας της Περιφέρειας Δυτικής Μακεδονίας 
για το Β' εξάμηνο του 2017. 

4 

Καθιέρωση υπερωριακής εργασίας (απογευμα¬ 
τινές) για ένα (1) άτομο του Τμήματος Πολιτικής 
Προστασίας και του Γραφείου ΠΑΜ-ΠΣΕΑ της Π.Ε. 
Φλώρινας της Περιφέρειας Δυτικής Μακεδονίας 
για το Β' εξάμηνο 2017. 

5 

Καθιέρωση υπερωριακής εργασίας (απογευμα¬ 
τινής) για πέντε (5) άτομα του Γραφείου Αντιπε- 
ριφερειάρχη Φλώρινας της Περιφέρειας Δυτικής 
Μακεδονίας για το Β' εξάμηνο του έτους 2017. 

6 

Τροποποίηση της απόφασης 154/2006 περί 
έγκρισης των υπερωριών έτους 2017. 


ΑΠΟΦΑΣΕΙΣ 

Αριθμ. 51336/19062 (1) 

Μερική τροποποίηση του Οργανισμού Εσωτερι¬ 
κής Υπηρεσίας του Δήμου Πειραιά. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

- Τις διατάξεις του ν. 3852/2010 (ΦΕΚ 87/Α72010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως ισχύει, 
σε συνδυασμό με τις διατάξεις του ν. 2503/1997 (ΦΕΚ 
107/Α/1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 


- Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

- Τ ις διατάξεις των άρθρων 28 και 28Α του ν. 4325/2015 
(ΦΕΚ47/Α/2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

-Τις διατάξεις των άρθρων 63, και 280 του ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α707-06-2010). 

-Τις διατάξεις των άρθρων 10, του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.06.2007). 

-Τις διατάξεις του άρθρου 1 του ν.3839/2010 και της 
παρ.1 δ του άρθρου 51 του ν.3905/2010. 

-Την υπ'αριθ. 7/ΔΤΑ/2805/16-4-2010 απόφαση του 
Γενικού Γραμματέα Περιφέρειας Αττικής με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Πειραιά (ΦΕΚ 570/Β703-05-2010) όπως τροποποιή¬ 
θηκε με τις υπ'αριθ. πρωτ. 36414/33247+36299/33132/ 
5-10-2011 (ΦΕΚ 2460/Β /3-11-2011), με τις υπ' αριθ. 
55665/48716 + 53486/46882/20-12-2012 (ΦΕΚ/Β73491/ 
31-12-2012), με τις υπ' αριθ. 31593/26241/4-7-2013 
(ΦΕΚ 1654/Β74-7-2013) με τις υπ' αριθμ. 285/28-7-2015 
(ΦΕΚ 2640/Β708.12.2015), αποφάσεις του ιδίου. 

-Την υπ'αριθ. 300/26.04.2017 απόφαση του Δημοτι¬ 
κού Συμβουλίου του Δήμου Πειραιά, περί μερικής τρο¬ 
ποποίησης του Οργανισμού Εσωτερικής Υπηρεσίας του 
Δήμου. 

-Τη γνωμοδότηση του οικείου Υπηρεσιακού Συμβου¬ 
λίου που διατυπώθηκε στο Πρακτικό Νο 7 της Συνεδρί¬ 
ασης της 26ης Μάίου 2017. 

-Την υπ'αριθ. 06/22.02.2017 Εισήγηση της Εκτελεστι¬ 
κής Επιτροπής του Δήμου Πειραιά σύμφωνα με το άρθρο 
63 του ν. 3852/2010. 

- Την οικ. 45873/17114/01.06.2017 (ΦΕΚ 2055/Β/ 
14.06.2017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής. 

Για τους λόγους αυτούς, αποφασίζουμε: 

Εγκρίνεται η υπ'αριθ. 300/26.04.2017 απόφαση του 
Δημοτικού Συμβουλίου του Δήμου Πειραιά, περί μερικής 
τροποποίησης του ισχύοντος Οργανισμού Εσωτερικής 
Υπηρεσίας του Δήμου, (ΦΕΚ 2460/Β/03.11.2011, 3491/ 
ΒΥ31.12.2012,1654/Β704.07.2013,2640/Β708.12.2015), 
ως εξής: 

Α/Άρθρο 4 

Οι παράγραφοι 4.14.6,4.14.7 και 4.14.8 καταργούνται 
και οι παράγραφοι 4.14, 4.14.1, 4.14.2, 4.14.3, 4.14.4, 
4.14.5 αντικαθίσταται ως ακολούθως: 

4.14 Διεύθυνση Υπηρεσίας Δόμησης και Γενικού Σχε- 
διασμού. 

Αποστολή 

Η μελέτη και προώθηση των ζητημάτων που σχετί¬ 
ζονται με την δόμηση και την πολεοδομική οργάνωση. 

Πεδίο εφαρμογής 

Η Διεύθυνση Υπηρεσίας Δόμησης και Γενικού Σχεδια- 
σμού έχει αρμοδιότητα εντός των διοικητικών ορίων του 
Δήμου Πειραιά, καθώς επίσης στα διοικητικά όρια των 
Δήμων οι οποίοι υποστηρίζονται Διοικητικά από το Δήμο 
Πειραιώς με βάση τις διατάξεις του ν. 3852/2010. Ειδι¬ 
κότερα τα τμήματα που απαρτίζουν τη Διεύθυνση είναι: 

Τμήμα Τ οπογραφικού. 

Τμήμα Γενικού Σχεδιασμού, Πολεοδομικών Εφαρμο¬ 
γών και Απαλλοτριώσεων 

Τμήμα Δόμησης 

Τμήμα κατασκευών 

Τμήμα Γενικού Πρωτοκόλλου και Διεκπεραίωσης 

4.14.1 ΤμήμαΤοπογραφικού 

Αρμοδιότητες 

Τήρηση αρχείου χαρτών και ρυμοτομικών διαγραμμά¬ 
των, πινακίδων διαταγμάτων εφαρμογής εγκεκριμένων 
ρυμοτομικών σχεδίων, όρων δόμησης, τεχνικών εκθέ¬ 
σεων και διαγραμμάτων εφαρμογής. 

Χορήγηση όρων δόμησης και βεβαιώσεων χρήσεως γης. 

Έλεγχος τοπογραφικών διαγραμμάτων για έκδοση 
έγκρισης δόμησης και σχετικών θεμάτων που αφορούν 
οικοδομικές άδειες. 

Σύνταξη διαγραμμάτων εφαρμογής. 

Έλεγχος εφαρμογής ρυμοτομικών σχεδίων στο έδα¬ 
φος. 

Βεβαίωση αρτιότητας και οικοδομησιμότητας γηπέδων. 

Διενέργεια τοπογραφήσεων οδών, πλατειών, οικοπέ¬ 
δων κ.λπ. που εξυπηρετούν ανάγκες και στόχους του 
Δήμου Πειραιά. 

Τήρηση αρχείου τοπογραφικών διαγραμμάτων διε- 
νεργηθεισών διαδικασιών. 

Επίβλεψη μελετών τοπογραφήσεων ή συναφών με¬ 
λετών. 

Διάθεση δεδομένων Χωροσταθμικού και Υψομετρικού 
δικτύου. 

Σύνταξη διορθωτικών Πράξεων Εφαρμογής. 

Δυνατότητα οικοδόμησης οικοπέδων πριν την Κύρω¬ 
ση της Πράξης Εφαρμογής. 

Σύνταξη χρηματικών καταλόγων υπολογισμού ει¬ 
σφοράς οικοπέδων σύμφωνα με τις κυρωμένες Πράξης 
Εφαρμογής. 

Αυτοψίες σε οικιστικούς ιστούς σε οικισμούς προϋφι- 
στάμενους του έτους 1923. 


Εισήγηση έκδοσης απόφασης αναγνώρισης τυφλού 
οικοπέδου ως οικοδομήσιμου και καθορισμού όρων και 
περιορισμών δόμησης σε αυτό. 

Τήρηση αρχείου Πράξεων Εφαρμογής Ρυμοτομίας 
οδών αναγνωρισμένων ως προϋφισταμένων του έτους 
1923 καθώς και των ειδικών όρων δόμησης. 

Ασκεί κάθε άλλη εργασία που δεν περιλαμβάνεται στον 
παρόντα Οργανισμό Εσωτερικής Υπηρεσίας και έχει σχέ¬ 
ση με τη λειτουργία του τμήματος ή του ανατίθεται, σύμ¬ 
φωνα με τις οδηγίες, ιεραρχικά της ηγεσίας του Δήμου. 

4.14.2 Τμήμα Γενικού Σχεδιασμού, Πολεοδομικών 
εφαρμογών και Απαλλοτριώσεων. 

Αρμοδιότητες: 

Τήρηση αρχείου χαρτών και ρυμοτομικών διαγραμμά¬ 
των, διαταγμάτων, πινακίδων εγκεκριμένων ρυμοτομι¬ 
κών σχεδίων, αρχείου αποφάσεων αναγνώρισης οδών 
ως προϋφισταμένων του 1923. 

Τήρηση αρχείου φακέλων για τροποποιήσεις ρυμο¬ 
τομικών σχεδίων που έχου ήδη εκδοθεί διατάγματα ή 
αποφάσεις, καθώς και για όλα τα θέματα για τα οποία 
εκκρεμούν σχετικές τροποποιήσεις. 

Τήρηση αρχείου αποφάσεων για τον καθορισμό των 
διοικητικών ορίων των Δήμων - αποσαφήνιση ορίων. 

Σύνταξη των πράξεων προσκύρωσης, τακτοποίησης 
και αναλογισμού αποζημιώσεων λόγω ρυμοτομίας και 
εξέταση ενστάσεων κατ' αυτών. 

Σύνταξη πρωτοκόλλου αδυνάτου τακτοποίησης οι¬ 
κοπέδων. 

Εισήγηση κύρωσης πράξεων και πρωτοκόλλων αδυ¬ 
νάτου τακτοποίησης στον κατά νόμο αρμόδιο φορέα. 

Διαπίστωση των προϋποθέσεων και διενέργεια δια¬ 
δικασίας διοικητικής αυτοδίκαιης ή μη άρσης απαλλο¬ 
τρίωσης ακινήτων. 

Διενέργεια της διαδικασίας για την συντέλεση απαλ¬ 
λοτριώσεων των κοινοχρήστων χώρων. 

Τήρηση αρχείου για τους απαλλοτριωθέντες κοινό¬ 
χρηστους χώρους. 

Εισήγηση προς τον Δήμαρχο και τις αρμόδιες επιτρο¬ 
πές που αφορούν: 

α. Τροποποιήσεις και άρσεις ασυμφωνιών Ρυμοτο¬ 
μικού Σχεδίου και Όρων Δόμησης καθώς και επιβολής 
αναστολών έκδοσης Αδειών Δόμησης και εκτέλεσης 
εργασιών δόμησης. 

β. Αναθεωρήσεων ρυθμιστικού σχεδίου Αθήνας, εντός 
ορίων Δήμου Πειραιά. 

γ. Αναθεωρήσεων ή τροποποιήσεων Γενικού Πολεο- 
δομικού Σχεδίου και πολεοδομικών μελετών. 

δ. Επιχειρησιακού προγράμματος Χωροταξικής και 
Πολεοδομικής Ανασυγκρότησης. 

ε. Συντέλεση πράξεων απαλλοτρίωσης κοινοχρήστων 
χώρων 

ζ. Έγκριση νέων θέσεων και μετατοπίσεων περιπτέρων. 

Την παροχή πληροφοριών σε δημότες καθώς και στις 
υπόλοιπες υπηρεσίες του Δήμου σχετικά με κοινόχρη¬ 
στους χώρους και την διαδικασία τροποποιήσεων. 

Διαχείριση, συγκέντρωση και ενημέρωση Γεωγραφι¬ 
κού Συστήματος Πληροφοριών. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 

έχει σχέση με τη λειτουργία του Τμήματος ή του ανατί¬ 
θεται, σύμφωνα και με τις οδηγίες, ιεραρχικά της ηγεσίας 
του Δήμου. 

4.14.3 Τ μήμα Δόμησης 

Αρμοδιότητες 

Χορήγηση Έγκρισης και Άδειας εκτέλεσης οικοδομι¬ 
κών εργασιών. 

Χορήγηση άδειας προσωρινών ή λυόμενων εγκατα¬ 
στάσεων και εξοπλισμού σε κοινόχρηστους χώρους. 

Ανάκληση εγκρίσεων και αδειών εκτέλεσης οικοδο¬ 
μικών εργασιών. 

Διαταγή διακοπής και συνέχισης οικοδομικών εργασι¬ 
ών σε περίπτωση διαπίστωσης μη σύννομου της χορη- 
γηθείσας έγκρισης ή άδειας. 

Υποβολή ερωτημάτων σε συναρμόδιες υπηρεσίες και 
απαντήσεις σε αιτήσεις σχετικά με την εφαρμογή των 
πολεοδομικών διατάξεων. 

Θέματα που αφορούν βεβαιώσεις χώρων κύριας χρή¬ 
σης για άδειες λειτουργίας καταστημάτων επαγγελματι¬ 
κών κλπ χώρων. 

Χορήγηση βεβαιώσεων ύπαρξης κτισμάτων ως προ- 
υφισταμένων του έτους 1955 και χορήγησης έγκρισης 
ή άδειας οικοδομικών εργασιών. 

Έλεγχος αμοιβής καταβολής αμοιβής μελέτης επίβλε¬ 
ψης και λοιπών εισφορών για την τελική έκδοση και θε¬ 
ώρηση αδειών εκτέλεσης οικοδομικών εργασιών. 

Έλεγχος αμοιβής σύνταξης τοπογραφικών διαγραμ¬ 
μάτων. 

Διαβίβαση υποβαλλομένων μελετών και γνωμοδό¬ 
τηση από το Συμβούλιο Αρχιτεκτονικής όπου νομίμως 
προβλέπεται και απαιτείται. 

Τήρηση στατιστικών αρχείων για τις εκδοθείσες εγκρί¬ 
σεις και άδειες εκτέλεσης οικοδομικών εργασιών. 

Τήρηση ειδικού πρωτοκόλλου αποκλειστικά για τις 
άδειες εκτέλεσης οικοδομικών εργασιών. 

Καταχώρηση στο αρχείο των υποβαλλομένων μελε¬ 
τών (αρχιτεκτονικών, στατικών, ηλεκτρομηχανολογικών 
παθητικής πυροπροστασίας και ενεργειακής απόδοσης) 
για την έκδοση αδειών εκτέλεσης οικοδομικών εργασι¬ 
ών. Έλεγχος όλων των μελετών σε περίπτωση διακοπής 
εργασιών. 

Έλεγχος των υποβαλλομένων στοιχείων ή μελετών για 
αναθεωρήσεις αδειών εκτέλεσης οικοδομικών εργασιών. 

Ενημέρωση των αρμοδίων Α/Τ για εκτέλεση εργασιών 
επί κτισμάτων χωρίς άδεια εκτέλεσης οικοδομικών εργα¬ 
σιών κατόπιν υποβαλλομένων αιτήσεων, όπου νομίμως 
προβλέπεται. 

Εισήγηση για έκδοση εγκριτικής απόφασης καθορι¬ 
σμού οικοδομών, των οποίων οι όψεις πρέπει να απο¬ 
περατωθούν σε έξη χρόνια, σύμφωνα με τις κείμενες 
διατάξεις. 

Εισήγηση για έγκριση παρέκκλισης από τις πολεοδο- 
μικές διατάξεις για τα νοσοκομειακά ή σχολικά ή προ- 
νοιακού χαρακτήρα κτίρια ή αθλητικές εγκαταστάσεις 
του δημόσιου τομέα και για τα ειδικά κτίρια. 

Διαπίστωση και εφαρμογή αυτοδίκαιης παράτασης 
της προβλεπόμενης προθεσμίας αιτήσεων για έκδοση 
αδειών οικοδομικών εργασιών, με τον τρόπο που νομί¬ 
μως προβλέπεται. 


Εισήγηση για έγκριση παράτασης ισχύος αδειών οι¬ 
κοδομικών εργασιών για όσο χρονικό διάστημα έχουν 
διακοπή οι οικοδομικές εργασίες χωρίς υπαιτιότητα του 
ιδιοκτήτη. 

Εισήγηση για την έγκριση επάρκειας του τεχνητού φω¬ 
τισμού και αερισμού σε ειδικά κτήρια που δεν υπάρχει αρ¬ 
μόδιος φορέαςγιατον έλεγχο της λειτουργικότητας τους. 

Χορήγηση έγκρισης εγκατάστασης κεραίας σταθμού 
από ξηρά, σύμφωνα με την ισχύουσα νομοθεσία. 

Ασκεί κάθε άλλη εργασία που δεν περιλαμβάνεται 
στον παρόντα Οργανισμό Εσωτερικής Υπηρεσίας και 
έχει σχέση με τη λειτουργία του Τμήματος ή του ανατί¬ 
θεται, σύμφωνα και με τις οδηγίες, ιεραρχικά της ηγεσίας 
του Δήμου. 

4.14.4Τμήμα Κατασκευών 

Αρμοδιότητες 

Τήρηση της διαδικασίας χαρακτηρισμού επικινδύνων 
κατασκευών με σύνταξη σχετικών πρωτοβάθμιων και 
δευτεροβάθμιων Εκθέσεων σύμφωνα με τις κείμενες 
διατάξεις. 

Τήρηση των διαδικασιών τακτοποίησης και αναστολής 
της κατεδάφισης των αυθαίρετων κατασκευών κατά την 
ισχύουσα νομοθεσία. 

Τήρηση της διαδικασίας χαρακτηρισμού κατασκευών 
ως αυθαιρέτων και εκκίνηση της διαδικασίας με τον τρό¬ 
πο που νομίμως προβλέπεται για την επιβολή προστίμων 
και κατεδάφιση αυτών σε περίπτωση προκύπτουσας 
αρμοδιότητας. 

Σύνταξη χρηματικών καταλόγων για τον καταλογισμό 
προστίμων των αυθαίρετων κατασκευών. 

Τήρηση της διαδικασίας εξαίρεσης από την κατεδά¬ 
φιση αυθαίρετων κατασκευών σύμφωνα με τις κείμενες 
διατάξεις όπου νομίμως προβλέπεται. 

Γνωστοποίηση στους υπόχρεουςτων πορισμάτων που 
αφορούν φαινόμενα υγρασιών κατόπιν καταγγελιών 
καθώς και βλαπτικών και ανθυγιεινών καταστάσεων εκ 
δυσλειτουργιών βόθρων. 

Επιβολή κυρώσεων σε περιπτώσεις αλλοίωσης στοι¬ 
χείων διατηρητέων κτισμάτων. 

Επιβολή διακοπής οικοδομικών εργασιών. 

Χορήγηση συνέχισης οικοδομικών εργασιών σε περί¬ 
πτωση διακοπής, που προκύπτει από διαπιστώσεις της 
Υπηρεσίας αλλά και από τα πορίσματα των Ελεγκτών 
Δόμησης. 

Επιβολή προστίμων για τις αυθαίρετες κατασκευές, σε 
περίπτωση διαπίστωσης έκδοσης άδειας οικοδομικών 
εργασιών νομιμοποίησης με το άρθρο 22 του ΓΟΚ/85, 
όπως αυτό τροποποιήθηκε και ισχύει ή εξαίρεση από 
την κατεδάφιση. 

Εισήγηση στον αρμόδιο φορέα για εξαίρεση από την 
κατεδάφιση αυθαιρέτων κατασκευών, όπου επιτρέπεται 
από τον νόμο. 

Επιβολή λήψης μέτρων ασφαλείας σε εργοτάξια και 
οικοδομές. 

Εκκίνηση της διαδικασίας διαπίστωσης ετοιμόρροπων 
κατασκευών, σύμφωνα με τις κείμενες διατάξεις. 

Τήρηση αρχείου αυθαίρετων κατασκευών. 

Τήρηση ειδικού αρχείου και διεκπεραίωση διαδικα¬ 
σιών ρύθμισης χώρων κτισμάτων με τον ν. 3843/2010. 

Τήρηση της διαδικασίας προσωρινής και οριστικής 
σύνδεσης οικοδομών προϋφισταμένων του έτους 1955 
με τα δίκτυα κοινής ωφελείας. 

Διαδικασία για την ηλεκτροδότηση κατασκευών σε 
κοινόχρηστους χώρους και οικοπέδων (χωρίς κτίσματα) 
για επαγγελματική χρήση. 

Ασκεί κάθε άλλη εργασία που δεν περιλαμβάνεται στον 
παρόντα Οργανισμό Εσωτερικής Υπηρεσίας και έχει σχέ¬ 
ση με τη λειτουργία του Τμήματος ή του ανατίθεται, σύμ¬ 
φωνα και με τις οδηγίες, ιεραρχικά της ηγεσίας του Δήμου. 

4.14.5 Τμήμα Γενικού Πρωτοκόλλου και Διεκπεραίωσης 

Αρμοδιότητες 

Αρχειοθετεί τα διεκπεραιωθέντα έγγραφα της Διεύθυν¬ 
σης, σύμφωνα με τον ειδικό χαρακτηρισμό τους και τηρεί 
το γενικό πρωτόκολλο και το αρχείο της Διεύθυνσης. 

Παρέχει γραμματειακές υπηρεσίες στη Διεύθυνση 
που περιλαμβάνουν διακίνηση εισερχομένων εγγράφων 
εντός της Διεύθυνσης, διακίνηση εξερχομένων εγγρά¬ 
φων, δακτυλογράφηση και εκτύπωση κειμένων, παρα¬ 
γωγή φωτοαντιγράφων, αποστολή και λήψη μηνυμάτων 
τηλεομοιοτυπίας, ηλεκτρονικών μηνυμάτων (θ-ηηθίΙ) κλπ. 

Συγκεντρώνει τα δελτία παρουσίας όλου του προσω¬ 
πικού της Δ/νσης προς υπογραφή και διεκπεραίωση και 
τηρεί βιβλίο προσωπικού, στο οποίο καταχωρεί όλεςτις 
μεταβολές, όπως μετακινήσεις, άδειες, κ.λπ. 

Τήρηση αρχείου των αδειών εγκατάστασης κεραιών 
κινητής τηλεφωνίας που χορηγεί η ΕΕΤΤ. 

Τήρηση αρχείου αδειών οικοδομικών εργασιών και 
χορήγηση εξ αυτού αντιγράφων κατόπιν αιτήσεωςτων 
ενδιαφερομένων. 

Ειδικότερα τηρούνται: 

Τήρηση βιβλίου Πρωτοκόλλου 

Αρχειοθέτηση και ταξινόμηση κάθε εγγράφου που 
αφορά την υπηρεσία. 

Παρακολούθηση και διεκπεραίωση της σχετικής αλ¬ 
ληλογραφίας. 

Θεώρηση εγγράφων. 

Ασκεί κάθε άλλη εργασία που δεν περιλαμβάνεται στον 
παρόντα Οργανισμό Εσωτερικής Υπηρεσίας και έχει σχέ¬ 
ση με τη λειτουργία του Τμήματος ή του ανατίθεται, σύμ¬ 
φωνα και με τις οδηγίες, ιεραρχικά της ηγεσίας του Δήμου. 

Β/Άρθρο 6 

Η παράγραφος 6.16 αντικαθίσταται ως ακολούθως: 

6.16 Διεύθυνση Υπηρεσίας Δόμησης και Γενικού Σχε- 
διασμού. 

Ο Προϊστάμενος της Διεύθυνσης επιλέγεται από τις 
κατηγορίες ΠΕ καιΤΕ των κατωτέρω κλάδων: 

ΠΕ ΑγρονόμωνΤοπογράφων Μηχανικών ή ΠΕ Αρχιτεκτό¬ 
νων Μηχανικών ή ΠΕ Πολιτικών Μηχανικών ή ΠΕ Μηχανικών 
Χωροταξίας Πολεοδομίας και Περιφερειακής Ανάπτυξης ή 
ΤΕΤοπογράφων Μηχανικών ήΤΕ Πολιτικών Μηχανικών. 

ΤμήμαΤοπογραφικού και Γεν. Σχεδιασμού 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ και ΤΕ των κατωτέρω κλάδων: 

ΠΕ ΑγρονόμωνΤοπογράφων Μηχανικών ή ΠΕ Αρχι¬ 
τεκτόνων Μηχανικών ή ΠΕ Πολιτικών Μηχανικών ή ΠΕ 
Μηχανικών Χωροταξίας Πολεοδομίας και Περιφερειακής 
Ανάπτυξης ή ΤΕ Τοπογράφων Μηχανικών ή ΤΕ Πολιτικών 
Μηχανικών. 


Τμήμα Πολεοδομικών Εφαρμογών και Απαλλοτριώσεων 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ και ΤΕ των κατωτέρω κλάδων: 

ΠΕ ΑγρονόμωνΤοπογράφων Μηχανικών ή ΠΕ Αρχι¬ 
τεκτόνων Μηχανικών ή ΠΕ Πολιτικών Μηχανικών ή ΠΕ 
Μηχανικών Χωροταξίας Πολεοδομίας και Περιφερειακής 
Ανάπτυξης ή ΤΕ Τοπογράφων Μηχανικών ήΤΕ Πολιτικών 
Μηχανικών. 

Τμήμα Δόμησης 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ και ΤΕ των κατωτέρω κλάδων: 

ΠΕ ΑγρονόμωνΤοπογράφων Μηχανικών ή ΠΕ Αρχι¬ 
τεκτόνων Μηχανικών ή ΠΕ Πολιτικών Μηχανικών ή ΠΕ 
Μηχανικών Χωροταξίας Πολεοδομίας και Περιφερεια¬ 
κής Ανάπτυξης, ή ΠΕ Μηχανικών λοιπών κλάδων ή ΤΕ 
Τοπογράφων Μηχανικών ήΤΕ Πολιτικών Μηχανικών ή 
ΤΕ Μηχανικών λοιπών κλάδων. 

Τμήμα κατασκευών 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ και ΤΕ των κατωτέρω κλάδων: 

ΠΕ ΑγρονόμωνΤοπογράφων Μηχανικών ή ΠΕ Αρχι¬ 
τεκτόνων Μηχανικών ή ΠΕ Πολιτικών Μηχανικών ή ΠΕ 
Μηχανικών Χωροταξίας Πολεοδομίας και Περιφερειακής 
Ανάπτυξης ή ΤΕ Τοπογράφων Μηχανικών ήΤΕ Πολιτικών 
Μηχανικών. 

Τμήμα Γεν. Πρωτοκόλλου και Διεκπεραίωσης 

Ο Προϊστάμενος του Τμήματος επιλέγεται από τις κα¬ 
τηγορίες ΠΕ,ΤΕ και ΔΕ των κατωτέρω κλάδων: 

ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού ή ΔΕ Διοικητικού - Λογιστικού. 

Από την ως άνω τροποποίηση δεν προκαλείται επιπλέ¬ 
ον δαπάνη εις βάρος του προϋπολογισμού έτους 2017 
δεδομένου ότι καταργούνται τρία τμήματα και δεν συ- 
στήνεται καμία νέα θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2017 

Με εντολή 

Συντονιστή Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 


Αριθμ. οικ 3234 (2) 

Μεταβίβαση αρμοδιοτήτων στον Περιφερειακό 
Σύμβουλο Κωνσταντίνο Βενετίδη. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

Ι.Τις διατάξεις των άρθρων 3, 113, 159 και 186 του 
ν.3852/2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 9 του ν.2690/1999 «Κώδι¬ 
κας Διοικητικής Διαδικασίας» (ΦΕΚ Α'45/9-3-1999). 

3. Το π.δ. 144/2010 Οργανισμόςτης Περιφέρειας Ανατο¬ 
λικής Μακεδονίας και Θράκης, ΦΕΚ 237/Α727-12-2010. 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργα¬ 
να που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Την αριθμ. 17/2014 απόφαση του Πολυμελούς Πρω¬ 
τοδικείου Ροδόπης με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της ΠΑΜΘ 
για την περίοδο 1 -9-2014 έως 31 -8-2019. 

6. Την αριθμ. πρωτ. 18186/2-11-2016 απόφαση του 
Γενικού Γραμματέα της Αποκεντρωμένης Διοίκησης 
Μακεδονίας - Θράκης περί «Ελέγχου Νομιμότητας» του 
Πρακτικού Εκλογής Περιφερειάρχη της ΠΑΜΘ. 

7. Το γεγονός ότι η παρούσα απόφαση δεν προκαλεί 
δαπάνη αντιμισθίας σε βάρος του προϋπολογισμού της 
ΠΑΜΘ, αποφασίζουμε: 

Μεταβιβάζουμε στον Κωνσταντίνο Βενετίδη, Περιφε¬ 
ρειακό Σύμβουλο της ΠΕ Έβρου την άσκηση αρμοδιο¬ 
τήτων σχετικά με την πορεία και υλοποίηση του έργου 
καταπολέμησης κουνουπιών της ΠΕ Έβρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 3 Αυγούστου 2017 
Ο Περιφερειάρχης 
ΧΡΗΣΤΟΣ ΜΕΤΙΟΣ 


Αριθμ. 137194/2704 (3) 

Καθιέρωση υπερωριακής εργασίας (απογευματι¬ 
νής, νυχτερινής, εξαιρέσιμων ημερών και Κυρι¬ 
ακών) για πέντε (5) άτομα του Τμήματος Συγκοι¬ 
νωνιακών έργων της Δ/νσης Τεχνικών Έργων της 
ΠΕ Φλώρινας της Περιφέρειας Δυτικής Μακεδο¬ 
νίας για το Β' εξάμηνο του 2017. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του ν. 4354/2015 (ΦΕΚ 
176/τ. Α'). 

3. Την ανάγκη καθιέρωσης υπερωριακής εργασίας για 
πέντε (5) ΔΕ Χειριστές του Τμήματος Συγκοινωνιακών 
έργων της Δ/νσης Τεχνικών Έργων της Π.Ε. Φλώρινας 
για την αντιμετώπιση όλων των έκτακτων καιρικών φαι¬ 
νομένων (πλημμύρες, κατολισθήσεις, χιονοπτώσεις κλπ) 
καθώς και για την αποκατάσταση ζημιών στο οδικό δί¬ 
κτυο της Περιφερειακής Ενότητας Φλώρινας. 

4. Το γεγονός ότι η προκαλούμενη δαπάνη, ύψους 
6.300 ευρώ θα καλυφθεί από τις πιστώσεις του Φ072 
των ΚΑΕ 0511 (3.000€) και 0512 (3.300€) σε βάρος του 
προϋπολογισμού του έτους 2017, για την πληρωμή των 
υπερωριών των ανωτέρω υπαλλήλων. 


5. Την αρ.πρ.56004/2837/18-11-2011 απόφαση «Κα¬ 
θιέρωση ωραρίου εργασίας σε 24ωρη βάση καθώς και 
κατά τις Κυριακές και εξαιρέσιμες ημέρες του έτους για 
την αντιμετώπιση έκτακτων αναγκών της Διεύθυνσης 
Τεχνικών Έργων, των τμημάτων Συγκοινωνιακών Έργων 
της έδρας και των Περιφερειακών Ενοτήτων» (ΦΕΚ 2742/ 
Β725-11-2011), αποφασίζουμε: 

Την καθιέρωση υπερωριακής εργασίας (απογευμα¬ 
τινής, νυχτερινής, εξαιρέσιμων ημερών και Κυριακών) 
καθ' υπέρβαση της υποχρεωτικής για τους παρακάτω 
υπαλλήλους του Τμήματος Συγκοινωνιακών έργων της 
Δ/νσηςΤεχνικών Έργων της ΠΕ Φλώρινας, της Περιφέρει¬ 
ας Δυτικής Μακεδονίας για το Β' εξάμηνο του 2017, μέχρι 
120 απογευματινές ώρες έκαστος και μέχρι 96 ώρες για 
νυχτερινές, εξαιρέσιμες και Κυριακές έκαστος: 


Διεύθυνση Τεχνικών Έργων 
(ΔΕ Χειριστών) 


Αριθμός υπαλλήλων 

5 

Σύνολο ωρών 

1512 

Ώρες απογευματινής Εργασίας (120 ώρες) 

840 

Ωρες νυχτερινής εργασίας (48 ώρες) 

336 

Ωρες Εξαιρ. Ημερών και Κυριακών 
(48 ώρες) 

336 


Η απόφαση ισχύει από τη δημοσίευση σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Φλώρινα, 1 Αυγούστου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. 139527/1207 (4) 

Καθιέρωση υπερωριακής εργασίας (απογευμα¬ 
τινές) για ένα (1) άτομο του Τμήματος Πολιτικής 
Προστασίας και του Γραφείου ΠΑΜ-ΠΣΕΑτης Π.Ε. 
Φλώρινας της Περιφέρειας Δυτικής Μακεδονίας 
για το Β' εξάμηνο 2017. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του ν. 4354/2015 (ΦΕΚ 
176/τ. Α'). 

3. Την ανάγκη καθιέρωσης υπερωριακής εργασίας για 
1 άτομο ΔΕ Διοικητικών Γραμματέων του Τμήματος Πο¬ 
λιτικής Προστασίας, για τον σχεδίασμά και οργάνωση 
θεμάτων πρόληψης, ετοιμότητας, αντιμετώπισης και 
αποκατάστασης καταστροφών, εφαρμογή του ετήσιου 
σχεδιασμού πολιτικής προστασίας και ευθύνη για τα 
μέτρα και τις δράσεις που θα εφαρμόζονται σε επίπεδο 
περιφέρειας, συμμετοχή, συντονισμό, συνεργασία με 
συναρμόδιους φορείς για τη δασοπυρόσβεση και του 
Γραφείου ΠΑΜ-ΠΣΕΑ για την εξυπηρέτηση πέραν του 

















30414 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2913/24.08.2017 


κανονικού ωραρίου απογευματινών για αρμοδιότητες 
που εμπίπτουν κατά την λειτουργία του γραφείου και 
αναφέρονται στην οργάνωση, προπαρασκευή και κινη¬ 
τοποίηση όλων των Πολιτικών Δυνάμεων, για την αντιμε¬ 
τώπιση έκτακτων αναγκών σύμφωνα με τα υπάρχοντα 
σχέδια και τις τροποποιήσεις αυτών. 

4. Το γεγονός ότι η προκαλούμενη δαπάνη, ύψους 
650,00 ευρώ θα καλυφθεί από τις πιστώσεις του Φ072 
του ΚΑΕ 0511 σε βάρος του προϋπολογισμού του έτους 
2017, για την πληρωμή των υπερωριών του ανωτέρω 
υπαλλήλου, αποφασίζουμε: 

Την καθιέρωση υπερωριακής εργασίας (απογευματι¬ 
νές) καθ' υπέρβαση της υποχρεωτικής για τον παρακάτω 
υπάλληλο του Τμήματος Πολιτικής Προστασίας και του 
Γραφείου ΠΑΜ-ΠΣΕΑτης Π.Ε. Φλώρινας,της Περιφέρειας 
Δυτικής Μακεδονίας από για το Β' εξάμηνο 2017: 

Δ/νση-Τμήμα-Γραφείο: Τμήμα Πολιτικής Προστασίας 
Γραφείο ΠΑΜ-ΠΣΕΑ. 

Κλάδος-Ειδικότητα: ΔΕ Διοικητικών Γραμματέων. 

Αριθμός υπαλλήλων: 1 

Σύνολο ωρών: 120 

Η απόφαση ισχύει από τη δημοσίευση σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 4 Αυγούστου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. 139524/1206 (5) 

Καθιέρωση υπερωριακής εργασίας (απογευμα¬ 
τινής) για πέντε (5) άτομα του Γραφείου Αντιπε- 
ριφερειάρχη Φλώρινας της Περιφέρειας Δυτι¬ 
κής Μακεδονίας για το Β' εξάμηνο του έτους 
2017. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του ν. 4354/2015 (ΦΕΚ 
176/τ. Α). 

3. Την ανάγκη καθιέρωσης υπερωριακής εργασίας 
για 2 άτομα ΠΕ Μηχανικών, 2 άτομα ΤΕ Τεχνολόγων Γε¬ 
ωπονίας και 1 άτομο ΤΕ Διοικητικού - Λογιστικού στο 
Γραφείο του Αντιπεριφερειάρχη ΠΕ Φλώρινας για την 
εξυπηρέτηση πέραν του κανονικού ωραρίου με σκοπό 
την κάλυψη έκτακτων και επειγουσών υπηρεσιακών ανα¬ 
γκών που προκύπτουν κατά την λειτουργία του Γραφείου 
του Αντιπεριφερειάρχη καθημερινά λόγω συσκέψεων- 
συναντήσεων με πολίτες και υπηρεσιακούς παράγοντες. 

4. Το γεγονός ότι η προκαλούμενη δαπάνη, ύψους 
3.900,00 ευρώ θα καλυφθεί από τις πιστώσεις του Φ072 
των ΚΑΕ 0511 σε βάρος του προϋπολογισμού του έτους 
2017, για την πληρωμή των υπερωριών των ανωτέρω 
υπαλλήλων, αποφασίζουμε: 


Την καθιέρωση υπερωριακής εργασίας (απογευματι¬ 
νής) καθ' υπέρβαση της υποχρεωτικής για τους παρα¬ 
κάτω υπαλλήλους του Γραφείου του Αντιπεριφερειάρχη 
ΠΕ Φλώριναςτης Περιφέρειας Δυτικής Μακεδονίαςγια 
το Β' εξάμηνο έτους 2017, μέχρι 120 απογευματινές 
ώρες: 


Γραφείο 

Κλάδος- 

Ειδικότητα 

Αριθμός 

υπαλ/λων 

Σύνολο 

ωρών 

Γραφείο 

Αντιπεριφερειάρχη 

ΠΕ Μηχανικών 

2 

240 

Γραφείο 

Αντιπεριφερειάρχη 

ΤΕ Διοικητικού- 
Λογιστικού 

1 

120 

Γραφείο 

Αντιπεριφερειάρχη 

ΤΕ Τεχνολόγων 
Γεωπονίας 

2 

240 


Η απόφαση ισχύει από τη δημοσίευση σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Φλώρινα, 4 Αυγούστου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. απόφ. 93/ 2017 (6) 

Τροποποίηση της απόφασης 154/2006 περί 
έγκρισης των υπερωριών έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 

ΑΠΟΧΕΤΕΥΣΗΣ ΛΙΒΑΔΕΙΑΣ (ΔΕΥΑΛ) 

Έχοντας υπόψη: 

1. Τις διατάξεις του άρθρου 20 του ν.4354/2015. 

2. Τη με αριθμ. πρωτ. 2/1015/ΔΕΠ/5-1-2016 εγκύκλιο 
του ΓΛΚ. 

3. Τις διατάξεις του Ο.Ε.Υ. της ΔΕΥΑΛ. 

4. Τ ις διατάξεις του ν. 1069/80. 

5. Την πρόβλεψη σχετικών πιστώσεων στο ισχύοντα 
και ψηφισθέντα προϋπολογισμό έτους 2017. 

6. Την με αριθμό 154/2016 απόφαση του Δ.Σ ΔΕΥΑΛ 
(ΑΔΑ: ΩΖ9ΙΟΕΒΜ-7ΨΤΟ) που δημοσιεύθηκε στο ΦΕΚ 
(ΦΕΚ.279Β'/7-2-2017),περί έγκρισης υπερωριακής απα¬ 
σχόλησης προσωπικού ΔΕΥΑΛ έτους 2017. 

7. Την με αρ. πρωτ. 1918/25-7-2017 επιστολή της Οι¬ 
κονομικής Υπηρεσίας της ΔΕΥΑΛ. 

8. Την με αρ. πρωτ. 1960/1-8-2017 βεβαίωση της Οι¬ 
κονομικής Υπηρεσίας ΔΕΥΑΛ. 

9. Την σημαντική αύξηση της υπερωριακής απασχό¬ 
λησης του προσωπικού λόγω έλλειψης εργατοτεχνικού 
προσωπικού. 

10. Την εισήγηση του Γενικού Διευθυντή μετά από δι- 
αλογική συζήτηση, ομόφωνα αποφασίζει: 

Εγκρίνει την τροποποίηση μόνον του ποσού της δα¬ 
πάνης των υπερωριών έτους 2017 των εργαζομένων της 
ΔΕΥΑΛ ως εξής: 

















Τεύχος Β' 2913/24.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


30415 


1. Η δαπάνη του Κωδικού 60.00.02: «Υπερωριακή απα¬ 
σχόληση προσωπικού» από 2.500 € γίνεται 4.000 €. 

2. Η δαπάνη του Κωδικού 60.03: «Εργοδοτικές εισφο¬ 
ρές προσωπικού» από 675,00 € γίνεται 1.080 €. 

Ήτοι η συνολική δαπάνη υπερωριών έτους 2017 από 
το ποσό των 3.175,00 € γίνεται 5.080 €. 

Κατά τα λοιπά η απόφαση 154/2016 ισχύει ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 1 Αυγούστου 2017 
Ο Πρόεδρος 
ΔΗΜΗΤΡΙΟΣΤΟΛΙΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2913/24.08.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























